Lav et referat af nedenstående tekst:

Tekst:
Sagen om skudepisoden i Fjerritslev i marts 2020 blev i dag behandlet i Retten i Hjørring. I sagen er en person blevet kendt skyldig i våbenbesiddelse under særligt skærpende omstændigheder, og er blivet idømt tre års ubetinget fængsel. Det oplyser anklager ved Nordjyllands Politi, Kristina Frandsen. Sagen omhandler den skudepisode, der fandt sted på Jernbanegade i Fjerritslev den 3. marts 2020, hvor en 53-årig person blev ramt i hånden. En uge efter anholdte Nordjyllands Politi to personer i sagen, en 28-årig og en 29-årig, og det er den daværende 29-årige, der mandag eftermiddag er blevet dømt i sagen. Han var tiltalt for grov vold og våbenbesiddelse, og blev altså kun fundet skyldig i våbenbesiddelsen. Den daværende 28-årige blev også tiltalt for samme overtrædelser, men blev frikendt for begge. Sagen vil - måske - blive anket Retten har lagt vægt på, at det ikke kan udelukkes, at selve skuddet skulle være et uheld, og derfor er han blevet frikendt i tiltalen om grov vold. Men at han har været i besiddelse af et våben, som har forårsaget skade på anden person, er mindre tvivlsomt, og derfor er han blevet kendt skyldig i våbenbesiddelse. Det fortæller Kristina Frandsen. - Vi hæfter os særligt ved, at den tiltalte får en forholdsvis hård straf, når man tænker på, at han ikke bliver kendt skyldig i grov vold, siger hun og fortæller, at tiltalte, der bliver kendt skyldig i våbenbesiddelse alene, sjælendt blive idømt så lang en fængselstraf. Kristina Frandsen oplyser, at det ikke er sikkert, at sagen er slut her. - Nu skal vi nærlæse dommen for at forstå, hvad retten har lagt til grund for dagens dom, og så vil vi overveje, om den skal ankes til landsretten. Men det er for tidligt at sige noget om endnu, siger hun til TV2 Nord.

Referat:
En af to tiltalte blev kendt skyldig i våbenbesiddelse under særligt skærpende omstændigheder og skal tre år i fængsel. Den anden tiltalte blev frikendt.